b'\n_START_ARTICLE_\nMorterone\n_START_SECTION_\nA\xc8\x99ezare geografic\xc4\x83 \xc8\x99i transport\n_START_PARAGRAPH_\nMorterone se \xc3\xaenvecineaz\xc4\x83 cu urm\xc4\x83toarele localit\xc4\x83\xc8\x9bi: Ballabio, Brumano, Cassina Valsassina, Cremeno, Lecco, Moggio, Vedeseta. Localitatea are o biseric\xc4\x83 proprie, dar nu are nicio \xc8\x99coal\xc4\x83, copiii frecvent\xc3\xa2nd \xc8\x99colile din Ballabio sau Lecco, cu ajutorul serviciul "Transport \xc8\x99colar" sau cu ma\xc8\x99inile private._NEWLINE_Fiind situat la baza muntelui Resegone din Alpii Bergamezi, pentru a ajunge la Morterone trebuie parcurs un drum sinuos care str\xc4\x83bate masivul Monte due mani. Drumul asfaltat este destul de \xc3\xaengust \xc8\x99i nu permite circula\xc8\x9bia autovehiculelor \xc3\xaen ambele sensuri simultan. Trebuie men\xc8\x9bionat faptul c\xc4\x83 drumul nu continu\xc4\x83 dup\xc4\x83 Morterone, limit\xc3\xa2nd orice alt\xc4\x83 cale terestr\xc4\x83 de acces. Localitatea are \xc3\xaens\xc4\x83 un helioport.'